
EH Bildu Nafarroa talde parlamentarioari atxikitako foru-parlamentari Mikel Zabaleta Aramendia jaunak 11-26/PES-00045 galdera egin du, idatziz erantzun dakion, Legasako trafikoaren egoerari buruz. Bada, Nafarroako Gobernuko Lurralde Kohesiorako kontseilariak hau jakinarazten du:
1. Nafarroako Gobernuak ezagutzen al du Gaztelu auzora sartzeko Legasako herrigunea gurutzatzen duten ibilgailuen trafikoak zer arazo dakarren? 
Herri-lanen eta Azpiegituren Zuzendaritza Nagusiak ez du Legasako herriguneko ibilgailuen trafikoaren ondoriozko arazoaren berririk; izan ere, bide hori Nafarroako errepide-sarearen katalogo ofizialetik kanpo dago.
Nolanahi ere, Toki Administrazioaren eta Despopulazioaren Zuzendaritza Nagusiak udalerri horretako Udalaren eskaera bat jaso zuen, Toki Inbertsioen Planeko (PIL) sarerik gabeko zoladuraren atalean sartzeko. Eskaera ez zen onartu, bide berria delako, eta, beraz, ez delako bide publikoa, Toki Inbertsioen Plana arautzen duen martxoaren 22ko 8/2022 Foru Legearen 14.1.C artikuluaren arabera.
2. Lurralde Kohesiorako Departamentuak izan al du harremanik edo bilerarik Bertizaranako Udalarekin egoera hori aztertzeko? 
Ez da deskribatutako gai horri buruzko bilerarik izan Bertizaranako Udalarekin.
3. Hala baldin bada, zer irtenbide edo jarduketa planteatu, aztertu edo aurreikusi da Legasako herrigunean trafikoa murrizteko eta bertako biztanleen segurtasuna bermatzeko?
Legasatik Gaztelu auzorako pista Legasako kontzejuaren titulartasunekoa da, eta, beraz, hiri-tarteetan toki-entitateak izango dira trafikoa kudeatzearen arduradunak.
Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez.
Iruñean, 2026ko martxoaren 10ean
Lurralde Kohesiorako kontseilaria: Óscar Chivite Cornago

